钦定古今图书集成/明伦汇编/氏族典/第526卷 > 《廖用贤尚友录》 > 唐
## 钦定古今图书集成/明伦汇编/氏族典/第526卷 > 《廖用贤尚友录》 > 唐

===骆宾王===按《唐书王勃传》：“骆宾王，义乌人。七岁能赋诗。初为道
王府属，历武功主簿，调长安主簿。武后时，数上疏言
事，下除临海丞，鞅鞅不得志，弃官去。徐敬业乱，署宾
王为府属，为敬业传檄天下，斥武后罪。敬业败，宾王
亡命不知所之。中宗时，诏求其文，得数百篇。”